Diari Oficial de la Generalitat Valenciana


Sumari del DOGV 7938, del 16-12-2016 (2016/9441)

Informe ambiental i territorial estratègic de la modificació puntual número 2 del pla parcial del sector 2 del polígon industrial.
----------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9441


Data del document
:   24-11-2016

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * administració local
    * pla d'urbanisme

Informe ambiental i territorial estratègic de la modificació puntual número 2 del pla parcial del sector 2 del polígon industrial. [2016/9441]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual número 2 del pla parcial del sector 2 del polígon industrial de Xilxes, emés per l'Alcaldia mitjançant Resolució de data 23 de novembre de 2016, del tenor literal següent:  
  
«Vista la instància (RE 3362), presentada per Javier Aparici Bartoll, en representació d'Azulmed, SL Unipersonal, en què se sol·licita que es procedisca a iniciar el procediment d'aprovació de la modificació puntual número 2 del pla parcial del sector 2 del polígon industrial, a la qual s'adjunta la proposta de la referida modificació comprensiva de la documentació següent:  
- Modificació puntual número 2 del pla parcial sector 2 del polígon industrial de Xilxes.  
- Estudi d'integració paisatgística.  
- Document inicial estratègic.  
Atés que en data 23 de maig de 1995, la Comissió Territorial d'Urbanisme va acordar aprovar definitivament l'homologació com a sòl apte per a urbanitzar industrial d'una àmplia zona de terreny de 89.842,00 m² situada al nord del terme municipal i va aprovar definitivament el pla parcial del sector 2 d'eixe sòl homologat.  
Atés que en data 27 de juliol de 1995 el Ple de l'Ajuntament va aprovar el programa per al desenvolupament de l'actuació integrada corresponent a la unitat d'execució del sector 2, junt amb el seu projecte d'urbanització, adjudicant la condició d'agent urbanitzador a la mercantil Real Cerámica, SA.  
Atés que en data 7 de juliol de 1997 el conseller d'Obres Públiques, Urbanisme i Transport va aprovar la modificació de pla parcial del sector 2 del sòl urbanitzable industrial sobre reubicació i ampliació de l'estació reguladora de gas natural.  
Atés que en data 26 de maig de 2016 el Ple de l'Ajuntament va resoldre l'adjudicació per al desenvolupament de l'actuació integrada de la unitat d'execució del sector 2 que es va efectuar a favor de l'urbanitzador Real Cerámica, SA.  
Atés que s'ha subscrit conveni amb la mercantil Azulmed, SL, en data 13 de juny de 2016, amb l'objecte d'emprendre les modificacions necessàries pendents d'executar en relació al planejament del sector 2, per mitjà de la tramitació d'una modificació puntual de l'actual pla parcial del sector 2 del polígon industrial vigent.  
Atés que, a fi de complir el que disposa l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'ha sotmés el document que conté la modificació del pla i el document inicial estratègic a consulta, per un termini de 20 dies hàbils, al Ministeri de Foment, Enagas, SA, a través de la Subdelegació de Govern a Castelló, dependències de l'Àrea de Indústria i Energia i CLH, sense que durant el dit termini s'haja efectuat cap pronunciament.  
  
Considerant que la modificació puntual presentada afecta exclusivament les determinacions de l'ordenació detallada, tal com ve definit en l'article 35 de la Llei 5/2014 d'ordenació del territori, urbanisme i paisatge (d'ara en avant LOTUP) i, en compliment de l'article 44.5 d'aquesta, li correspon a l'ajuntament la formulació, tramitació i aprovació dels plans d'àmbit municipal que fixen o modifiquen ordenació detallada.  
Considerant que des del punt de vista ambiental, l'article 46 de la LOTUP estableix que per a les modificacions menors de plans i programes, l'òrgan ambiental i territorial determinarà si la dita modificació ha de ser objecte d'avaluació ambiental i territorial estratègica simplificada o ordinària, per a la qual cosa haurà de tindre en consideració els criteris de l'annex VIII de la llei.  
Considerant que després de la modificació de determinats articles de la LOTUP realitzada per la Llei 10/2015, de mesures fiscals de gestió administrativa i financera i d'organització de la Generalitat, s'establix que per al cas d?»instruments de planejament urbanístic que afecten únicament i exclusivament l'ordenació detallada del sòl urbà definida en la present llei», l'òrgan ambiental i territorial serà l'ajuntament del terme municipal de l'àmbit del planejament.  
  
Vist el document incial estratègic i l'informe emés pels serveis tècnics, del qual es desprén que tenint en consideració els criteris de l'annex VIII de la LOTUP, la modificació puntual proposada pot tramitar-se pel procediment d'avaluació ambiental i territorial estratègica simplificada al consistir en una mínima reorganització i/o ajust en zones concretes dels usos detallats del sector mantenint l'equilibri de les dotacions públiques i sense incrementar l'aprofitament lucratiu, sense que tinga efectes significatius sobre el medi ambient.  
  
A la vista de tot el que antecedeix, aquesta Alcaldia Presidència resol:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 2 del pla parcial del sector 2 del polígon industrial, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la modificació del pla d'acord amb la seua normativa sectorial.  
Segon. Notificar als interessats la present resolució, amb la indicació que atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Tercer. Publicar en el Diari Oficial de la Generalitat Valenciana el present informe els efectes previstos en l'article 51.7 de la LOTUP.»  
  
  
Xilxes, 24 de novembre de 2016.- L'alcalde: José Martínez Melchor.